Εξαιρετικό δωμάτιο, ολοκαίνουριο, με πολύ καλά κατασκευαστικά στοιχεία.
Βρίσκεται σε όροφο πάνω από γραφείο ενοικίασης αυτοκινήτων, όπου μπορεί κάποιος να εξυπηρετηθεί νοικιάζοντας κάποιο αυτοκίνητο. Τα παιδιά του γραφείου είναι ιδιαίτερα εξυπηρετικά να κατατοπίσουν τον επισκέπτη και να δώσουν οδηγίες για περιοχές, καταστήματα και αξιοθέατα που αξίζει ο καθένας να επισκεφθεί. Η περιοχή αποτελεί ένα πολύ καλό ορμητήριο για κάποιον που θέλει να επισκεφθεί Ηράκλειο και άγιο Νικόλαο.
Σε μισό λεπτό βρίσκεται κανείς σε μία πολύ ωραία οργανωμένη παραλία, όπου μπορεί να απολαύσει το μπάνιο του. Είναι ένα δωμάτιο ιδανικό για οικογένειες με παιδιά, στα "όρια" μίας τουριστικής περιοχής, όπου συνδυάζει τα πλεονεκτήματα του τουριστικού, αλλά δεν έχει τα μειονεκτήματα του κακώς εννοούμενου τουριστικού.
Αναμφισβήτητα μία πολύ καλή επιλογή για Έλληνες που θέλουν ένα κατάλυμα που να συνδυάζει πολλά πλεονεκτήματα.